ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός ειδικών αποστολών και επιχειρήσεων.
Καθορισμός των όρων και της διαδικασίας χορήγησης υποτροφιών μεταπτυχιακού επιπέδου
σπουδών και διδακτορικής έρευνας βραχείας διάρκειας κατά το ακαδημαϊκό έτος 2023-2024, με
τίτλο «Υποτροφίες βραχείας διάρκειας ΕλληνοΒρετανικής Συνεργασίας- Γ’ κύκλος» κατ’ εφαρμο-
γή του από 02-10-2023 Μνημονίου συνεργασίας
μεταξύ του Ιδρύματος Κρατικών Υποτροφιών
(Ι.Κ.Υ) και της Βρετανικής Πρεσβείας σε συνεργασία με το Βρετανικό Συμβούλιο στην Ελλάδα.
Τροποποίηση του άρθρου  20, του Κανονισμού
Μεταπτυχιακών Σπουδών του Διεθνούς Πανεπιστημίου της Ελλάδος (Β’ 5922/2023).
ΑΠΟΦΑΣΕΙΣ
Αριθμ. Φ. 843/7/181438/Σ. 191
(1)
Καθορισμός ειδικών αποστολών και επιχειρήσεων.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ
Έχοντας υπόψη:
1. Τις διατάξεις:
α. Της παρ. 5 του άρθρου 18 της υποπαρ. Δ9 της παρ. Δ
του άρθρου 2 του ν. 4336/2015 «Συνταξιοδοτικές διατάξεις - Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας
Χρηματοδότησης» (Α’ 94),
β. της περ. ιβ’ του άρθρου 20 και της παρ. 3 του άρθρου 77 του ν. 4270/2014 «Αρχές δημοσιονομικής διαχεί-
ρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143), και
γ. του άρθρου 40 του ν. 849/1978 «Περί παροχής κινήτρων δια την ενίσχυση της περιφερειακής και οικονομι-
κής ανάπτυξης της χώρας» (Α’ 232).
2. Το το άρθρο 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την παρ. 22 του
άρθρου 119 του ν. 4622/2019 (Α’ 133).
3. Την υπ’ αρ. 2/48579/0022/15-01-2007 κοινή απόφαση των Υφυπουργών Οικονομίας και Οικονομικών
και Εθνικής Άμυνας «Αναπροσαρμογή του Αντίτιμου σε
Χρήμα των Σταθερών Χορηγιών Τροφοδοσίας των Οπλιτών των Ενόπλων Δυνάμεων, Μαθητών Παραγωγικών
Σχολών» (Β’ 81).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
5. Την υπό στοιχεία 102928 ΕΞ 2023/10-07-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών Αθανάσιο Πετραλιά» (Β’ 4441).
6. Την υπ’ αρ. 4 γνωμάτευση της 4ης/09-02-2023 Συνεδρίασης του Συμβουλίου Αρχηγών Γενικών Επιτελείων
(ΣΑΓΕ).
7. Την υπ’ αρ. 2 απόφαση της 10ης/02-08-2023 Συνεδρίασης του Κυβερνητικού Συμβουλίου Εθνικής Ασφά-
λειας (ΚΥΣΕΑ).
8. Το γεγονός ότι, σύμφωνα με την υπ’ αρ. 364/2023
εισηγητική έκθεση του προϊσταμένου των οικονομικών
υπηρεσιών του Υπουργείου Εθνικής Άμυνας (ΥΠ.ΕΘ.Α.)
προκαλείται επιπρόσθετη οικονομική επιβάρυνση του
προϋπολογισμού (Π/Υ) του ΓΕΝ για το τρέχον οικονομικό
έτος επί ΑΛΕ 2410901001 και ΑΛΕ 2420403001 συνολικού ύψους 198.000€, η οποία θα καλυφθεί από τις υφι-
στάμενες εγγεγραμμένες πιστώσεις, ενώ για τα επόμενα
έτη του ισχύοντος ΜΠΔΣ 2022-2025, η επιπρόσθετη οικονομική επιβάρυνση επί των ανωτέρω ΑΛΕ, συνολικού
ύψους 266.000€ για το έτος 2024 και 67.800€ για το έτος
2025, θα καλυφθεί από τις πιστώσεις που θα εγγραφούν
στον Π/Υ ΓΕΝ τα αντίστοιχα έτη, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 707
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
Άρθρο 1
Χαρακτηρισμός της επιχείρησης
«EUNAVFOR MED IRINI» ως ειδικής αποστολής
Η με οποιονδήποτε τρόπο συμμετοχή των Μονάδων
του Πολεμικού Ναυτικού στην επιχείρηση «EUNAVFOR
MED IRINI» από 01-04-2023 έως την 31-03-2025, στην
περιοχή επιχειρήσεων που καθορίζεται στις ειδικές
διαταγές, χαρακτηρίζεται ως ειδική αποστολή σε επιχειρήσεις, καθ’ όλη τη διάρκεια που οι συμμετέχουσες
Μονάδες βρίσκονται εν όρμω ή εν πλω, στο πλαίσιο της
εν λόγω επιχείρησης.
Άρθρο 2
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Ιανουαρίου 2024
Οι Υπουργοί
Υφυπουργός
Εθνικής Οικονομίας
και Οικονομικών
Εθνικής Άμυνας
ΑΘΑΝΑΣΙΟΣ ΠΕΤΡΑΛΙΑΣ  ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ
Ι
Αριθμ. 8201/Z1
(2)
Καθορισμός των όρων και της διαδικασίας χορήγησης υποτροφιών μεταπτυχιακού επιπέδου
σπουδών και διδακτορικής έρευνας βραχείας διάρκειας κατά το ακαδημαϊκό έτος 2023-2024, με
τίτλο «Υποτροφίες βραχείας διάρκειας ΕλληνοΒρετανικής Συνεργασίας- Γ’ κύκλος» κατ’ εφαρ-
μογή του από 02-10-2023 Μνημονίου συνεργασίας μεταξύ του Ιδρύματος Κρατικών Υποτροφιών
(Ι.Κ.Υ) και της Βρετανικής Πρεσβείας σε συνεργασία με το Βρετανικό Συμβούλιο στην Ελλάδα.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του α.ν. 1825/1951 «Περί συστάσεως του Ιδρύματος
Κρατικών Υποτροφιών» (Α’ 150), ο οποίος κυρώθηκε με
τον ν. 2113/1952 «Περί κυρώσεως Αναγκαστικών Νόμων
εκδοθέντων από της δημοσιεύσεως του ΞΖ/1949 Ψηφίσματος και εφεξής» (Α’ 126),
β) του α.ν. 1859/1951 «Περί τροποποιήσεως και συμπληρώσεως του αναγκαστικού ν.1825/1951» (Α’  185),
γ) της παρ. 1 του άρθρου 3 του ν. 2158/1993 «Εκσυγχρονισμός του Ιδρύματος Κρατικών Υποτροφιών και
άλλες διατάξεις» (Α’ 109),
δ) της παρ. 6 του άρθρου 59 του ν. 3966/2011 «Θεσμικό πλαίσιο των Πρότυπων Πειραματικών Σχολείων,
Ίδρυση Ινστιτούτου Εκπαιδευτικής Πολιτικής, Οργάνωση
του Ινστιτούτου Τεχνολογίας Υπολογιστών και Εκδόσεων
«ΔΙΟΦΑΝΤΟΣ» και λοιπές διατάξεις» (Α’ 118),
ε) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της
27ης Απριλίου 2016 και άλλες διατάξεις» (Α’ 137),
στ) του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141),
ζ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
η) του π.δ. 80/2016 «Ανάληψη υποχρεώσεων από τους
διατάκτες» (Α’ 145),
θ) του π.δ. 321/1999 «Οργανισμός του Ιδρύματος Κρατικών Υποτροφιών (ΙΚΥ)» (Α’ 306),
ι) του π.δ. 142/2017 «Οργανισμός Υπουργείου Οικονομικών» (Α’ 181),
ια) του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31),
ιβ) του π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάργηση Υπουργείων
(Α’ 130) και μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων
και εποπτευόμενων φορέων» (Α’ 77),
ιγ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ιδ) την υπό στοιχεία 102928/ΕΞ 2023 απόφαση του
Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών,
Αθανάσιο Πετραλιά» (Β’ 4441),
ιε) την υπό στοιχεία 151647/Ζ1/07-12-2022 απόφαση της Υπουργού Παιδείας και Θρησκευμάτων «Ανασυ-
γκρότηση του Διοικητικού Συμβουλίου του Ιδρύματος
Κρατικών Υποτροφιών (Ι.Κ.Υ.), που συγκροτήθηκε με
την υπό στοιχεία 105280/Ζ1/12-08-2020 απόφαση της
Υπουργού Παιδείας και Θρησκευμάτων «Συγκρότηση
του Διοικητικού Συμβουλίου του Ιδρύματος Κρατικών
Υποτροφιών (Ι.Κ.Υ.)» (Υ.Ο.Δ.Δ. 650)» [(Υ.Ο.Δ.Δ. 1142) - Διόρθωση Σφάλματος στο (Υ.Ο.Δ.Δ. 1206)],
2. Το από 02-10-2023 Μνημόνιο συνεργασίας μεταξύ
του Ιδρύματος Κρατικών Υποτροφιών και της Βρετανικής
Πρεσβείας σε συνεργασία με το Βρετανικό Συμβούλιο
στην Ελλάδα.
3. Το απόσπασμα πρακτικού της 29ης/04-10-2023
Συνεδρίασης του Διοικητικού Συμβουλίου του Ι.Κ.Υ
«11.Σχέδιο κοινής υπουργικής απόφασης (ΚΥΑ) για το
πρόγραμμα με τίτλο «Ελληνοβρετανική Συνεργασία για
Υποτροφίες βραχείας διάρκειας - Γ’ Κύκλος» στο πλαίσιο
συνεργασίας μεταξύ της Ελλάδας και του Ηνωμένου Βασιλείου, το οποίο θα υλοποιηθεί από το Ίδρυμα Κρατι-
κών Υποτροφιών (Ι.Κ.Υ.) και τη Βρετανική Πρεσβεία σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
συνεργασία με το British Council Ελλάδας - Ακαδημαϊκό
έτος 2023- 2024».
4. Την υπό στοιχεία Φ.1/Γ/674/122805/Β1 εισήγηση
του άρθρου 24 του ν. 4270/2014 (Α’ 143) της Γενικής
Διεύθυνσης Οικονομικών Υπηρεσιών του Υπουργείου
Παιδείας, Θρησκευμάτων και Αθλητισμού σύμφωνα με
την οποία από τις διατάξεις της παρούσας κοινής απόφασης προκαλείται συνολική δαπάνη ύψους εξήντα
δύο χιλιάδων διακοσίων σαράντα ευρώ και ογδόντα
οκτώ λεπτών (62.240,88€), η οποία θα καλυφθεί από
το Ίδρυμα Κρατικών Υποτροφιών έως το ποσόν των
τριάντα τριών χιλιάδων οκτακοσίων εβδομήντα πέντε
ευρώ και τριάντα οκτώ λεπτών (33.875.38€) και από
τη Βρετανική Πρεσβεία έως το ποσόν των είκοσι οκτώ
χιλιάδων τριακοσίων εξήντα πέντε ευρώ και πενήντα
λεπτών (28.356,50€) σύμφωνα με την υπό στοιχεία
9-02/1/2024(ΡΚΒ446ΝΚΠΔ-ΒΗΟ) απόφαση προέγκρισης
ανάληψης υποχρέωσης, αποφασίζουμε:
Καθορίζουμε τους όρους και την διαδικασία χορήγησης υποτροφιών μεταπτυχιακού επιπέδου σπουδών και
διδακτορικής έρευνας βραχείας διάρκειας κατά το ακαδημαϊκό έτος 2023-2024 με τίτλο «Υποτροφίες βραχείας
διάρκειας Ελληνο-Βρετανικής Συνεργασίας» κατ’ εφαρμογή του από 02.10.2023 Μνημονίου συνεργασίας με-
ταξύ του Ιδρύματος Κρατικών Υποτροφιών (ΙΚΥ) και της
Βρετανικής Πρεσβείας σε συνεργασία με το Βρετανικό
Συμβούλιο στην Ελλάδα (Βritish Council), ως ακολούθως:
Κεφάλαιο 1:
Αντικείμενο Προϋπολογισμός
και Χρηματοδότηση
1.1 Tο Ι.Κ.Υ και το British Council («εφεξής Βρετανικό
Συμβούλιο»), με τη συνδρομή της Βρετανικής Πρεσβείας,
θα υλοποιήσουν από κοινού πρόγραμμα υποτροφιών
κινητικότητας βραχείας διάρκειας κατά το ακαδημαϊκό
έτος 2023-2024 με τίτλο «Ελληνο-Βρετανική Συνεργασία
για Υποτροφίες βραχείας διάρκειας- Γ’ Κύκλος» και στην
αγγλική γλώσσα «Greek-British Cooperation on shortterm Scholarships- Third Cycle» (εφεξής «Πρόγραμμα»).
1.2 Σκοπός του Προγράμματος είναι να ενθαρρύνει
την κινητικότητα των φοιτητών/τριών προς τα βρετανικά Πανεπιστήμια για την ενίσχυση της επιστημονικής
και εκπαιδευτικής τους επάρκειας, τη διεύρυνση της
ερευνητικής τους δραστηριότητας και τη δημιουργία
προοπτικών συνεργασίας, προς όφελος τόσο των δικαιούχων του προγράμματος όσο και των Πανεπιστημιακών
Ιδρυμάτων στα οποία φοιτούν.
1.3 Το Πρόγραμμα προβλέπει τη χορήγηση είκοσι τεσσάρων (24) υποτροφιών διάρκειας τεσσάρων (4) εβδο-
μάδων και ειδικότερα (α) δεκαοκτώ (18) υποτροφιών
σε υποψήφιους διδάκτορες και έξι (6) υποτροφιών σε
μεταπτυχιακούς φοιτητές επιπέδου Master.
1.4 Η συνολική δαπάνη για την υλοποίηση του Προγράμματος προϋπολογίζεται σε εξήντα δύο χιλιά-
δες διακόσια σαράντα ευρώ και ογδόντα οκτώ λεπτά
(€62.240,88), η οποία θα καλυφθεί από το Ίδρυμα Κρατικών Υποτροφιών έως το ποσό τριάντα τριών χιλιάδων
οκτακοσίων εβδομήντα πέντε ευρώ και τριάντα οκτώ
λεπτών (33.875,38€) και από τη Βρετανική Πρεσβεία έως
το ποσό των είκοσι οκτώ χιλιάδων τριακοσίων εξήντα
πέντε ευρώ και πενήντα λεπτών (28.365,50€).
1.5 Τα ποσά της υποτροφίας θα καταβληθούν στους
δικαιούχους από το Ίδρυμα Κρατικών Υποτροφιών μετά
την υπογραφή σχετικής σύμβασης.
Κεφάλαιο 2:
Προϋποθέσεις συμμετοχής Κριτήρια επιλεξιμότητας
Δικαίωμα συμμετοχής στο Πρόγραμμα έχουν μεταπτυχιακοί/ες φοιτητές/τριες και υποψήφιοι/ες διδάκτορες
ελληνικών ΑΕΙ που πληρούν σωρευτικά τις εξής προϋποθέσεις:
1.1 Κατοικούν μόνιμα στην Ελλάδα.
1.2 Διαθέτουν Ελληνικό Αριθμό Φορολογικού Μητρώου.
1.3 Κατέχουν βασικό πτυχίο Ελληνικού ΑΕΙ με βαθμό
τουλάχιστον έξι και πέντε δέκατα (6,5/10).
1.4 α) Οι μεταπτυχιακοί/ες φοιτητές/τριες επιπέδου
Master (i) έχουν λάβει το πτυχίο τους κατά την τελευταία πενταετία (ii) είναι εγγεγραμμένοι/ες σε Πρόγραμμα
Μεταπτυχιακών Σπουδών (εφεξής ΠΜΣ) ελληνικού ΑΕΙ,
(iii) έχουν βεβαίωση από τον επιστημονικό υπεύθυνο
του ΠΜΣ ότι η βραχεία κινητικότητα δεν επηρεάζει την
ομαλή παρακολούθηση του ΠΜΣ και (iv) έχουν γίνει
αποδεκτοί/ές, έως την καταληκτική ημερομηνία της
υποβολής υποψηφιοτήτων στην παρούσα προκήρυξη,
από βρετανικό ΑΕΙ για βραχεία κινητικότητα διάρκειας
τεσσάρων (4) εβδομάδων σε πρόγραμμα μεταπτυχιακών
σπουδών επιπέδου Master στο αντικείμενο της μεταπτυχιακής εξειδίκευσής τους.
β) Oι υποψήφιοι διδάκτορες (i) είναι εγγεγραμμένοι
σε ελληνικό ΑΕΙ και το θέμα της διατριβής τους, καθώς
και η Τριμελής Συμβουλευτική Επιτροπή, έχουν ήδη οριστεί, (ii) έχουν βεβαίωση από τον επιβλέποντα Καθηγητή
της διδακτορικής τους διατριβής ότι η βραχεία κινητικότητα δεν επηρεάζει την απρόσκοπτη διεξαγωγή της
διδακτορικής έρευνας και (iii) έχουν γίνει αποδεκτοί/ές,
έως την καταληκτική ημερομηνία της υποβολής υποψηφιοτήτων στην παρούσα προκήρυξη, από βρετανικό
ΑΕΙ για βραχεία κινητικότητα διάρκειας τεσσάρων (4)
εβδομάδων στο πλαίσιο υλοποίησης της διδακτορικής
διατριβής τους.
1.5 Κατέχουν διεθνώς αναγνωρισμένο πιστοποιητικό
της αγγλικής γλώσσας επιπέδου Γ1/C1 τουλάχιστον.
1.6 Δεν είναι ήδη εγγεγραμμένοι σε οποιοδήποτε άλλο
πρόγραμμα σπουδών στη Βρετανία ως προπτυχιακοί,
μεταπτυχιακοί ή διδακτορικοί φοιτητές/τριες ή ως μετακινούμενοι σε πρόγραμμα βραχείας κινητικότητας,
συμπεριλαμβανομένης της παρακολούθησης εξ αποστάσεως.
1.7 Εάν έχουν λάβει - οποτεδήποτε - άλλη υποτροφία
από το Ίδρυμα Κρατικών Υποτροφιών, τη Βρετανική Πρεσβεία ή το Βρετανικό Συμβούλιο, θα πρέπει να έχουν
εκπληρώσει όλες τις υποχρεώσεις που απορρέουν από
την υποτροφία αυτή.
1.8 Οι άρρενες υποψήφιοι οφείλουν να έχουν εκπληρώσει τις στρατιωτικές τους υποχρεώσεις πριν από την
έναρξη της υποτροφίας ή να έχουν νόμιμα απαλλαγεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
από αυτές ή να έχουν εξασφαλίσει αναβολή κατάταξης, η
διάρκεια της οποίας να επαρκεί για το πλήρες διάστημα
της υποτροφίας και την ολοκλήρωση της περιόδου της
εν λόγω κινητικότητας.
1.9 Το Ι.Κ.Υ, η Βρετανική Πρεσβεία και το Βρετανικό
Συμβούλιο διατηρούν την αποκλειστική ευχέρεια να
ακυρώσουν ακόμη και εκ των υστέρων την υποτροφία,
εφόσον διαπιστωθεί οποτεδήποτε ότι δεν συντρέχουν
οι τυπικές προϋποθέσεις συμμετοχής.
Κεφάλαιο 3:
Διαδικασία υποβολής αιτήσεων Δικαιολογητικά - Έλεγχος
1. Το Ίδρυμα Κρατικών Υποτροφιών, η Βρετανική
Πρεσβεία και το Βρετανικό Συμβούλιο θα ορίσουν από
κοινού την προθεσμία υποβολής αιτήσεων υποψηφιότητας για τις υποτροφίες του Προγράμματος και θα
καταρτίσουν από κοινού σχετική πρόσκληση (εφεξής
«Πρόσκληση») που θα δημοσιευθεί με ανάρτηση στους
διαδικτυακούς τόπους του Ιδρύματος Κρατικών Υποτροφιών (www.iky.gr) και του Βρετανικού Συμβουλίου
(www.britishcouncil.gr).
2. Οι αιτήσεις συμπληρώνονται και υποβάλλονται αποκλειστικά με ηλεκτρονικό τρόπο, στην αγγλική γλώσσα,
μέσω διαδικτυακής εφαρμογής του Βρετανικού Συμβουλίου, όπως ειδικότερα θα αναφέρεται στην Πρόσκληση.
3. Οι υποψήφιοι οφείλουν να συμπληρώσουν όλα τα
πεδία της ηλεκτρονικής αίτησης που επέχει θέση υπεύθυνης δήλωσης του ν. 1599/1986 και να επισυνάψουν σε
μορφή φορητού αρχείου (pdf) τα εξής δικαιολογητικά
που θα αναφέρονται στην Πρόσκληση:
3.1 Φωτοαντίγραφο των δύο όψεων του δελτίου αστυνομικής ταυτότητας ή διαβατηρίου σε ισχύ.
3.2 Οποιοδήποτε έγγραφο αποδεικνύει ότι κατέχουν
ελληνικό ΑΦΜ.
3.3 Βασικό πτυχίο Ελληνικού Α.Ε.Ι. όπου θα αναφέρεται ο βαθμός με ακρίβεια δύο δεκαδικών ψηφίων και
σε αντίθετη περίπτωση, σχετική βεβαίωση περάτωσης
σπουδών από τη Γραμματεία του Ελληνικού Α.Ε.Ι., όπου
θα αναγράφεται απαραιτήτως ο τελικός βαθμός πτυχίου
με ακρίβεια δύο δεκαδικών ψηφίων.
3.4 Βεβαίωση αποδοχής για το πρόγραμμα βραχείας
κινητικότητας από το Βρετανικό ΑΕΙ υποδοχής.
3.5 Πιστοποιητικό γνώσης αγγλικής γλώσσας επιπέδου
τουλάχιστον Γ1/C1.
3.6 Βιογραφικό σημείωμα στην αγγλική γλώσσα στο
πρότυπο Europass (βλ. https://europa.eu/europass/en).
3.7 Πιστοποιητικό στρατολογικής κατάστασης, σύμφωνα με τα οριζόμενα στο Κεφάλαιο 2, άρθρο 1.8 (για
τους άρρενες Έλληνες υποψηφίους).
3.8 α) Οι μεταπτυχιακοί φοιτητές/τριες επιπέδου
Master οφείλουν να υποβάλουν (i) βεβαίωση ελληνικού Α.Ε.Ι. ότι είναι εγγεγραμμένοι σε ΠΜΣ του οικείου
ιδρύματος (ii) βεβαίωση από τον επιστημονικό υπεύθυνο του ΠΜΣ ότι η βραχεία κινητικότητα δεν επηρεάζει
την εκπλήρωση των καθηκόντων του/της υποτρόφου
στο ΠΜΣ και (iii) αιτιολογημένη εκδήλωση ενδιαφέροντος του/της υποτρόφου στην αγγλική γλώσσα, έως 700
λέξεις, στην οποία θα αναφέρουν απαραιτήτως τους
στόχους τους μετά το πέρας της βραχείας κινητικότητας
και την προστιθέμενη αξία της για τις μεταπτυχιακές
σπουδές τους.
β) Οι υποψήφιοι διδάκτορες οφείλουν να προσκομίσουν: (i) βεβαίωση ελληνικού Α.Ε.Ι. στην οποία θα ανα-
γράφεται το θέμα της διατριβής τους και η ημερομηνία
ορισμού της Τριμελούς Συμβουλευτικής Επιτροπής,
(ii) βεβαίωση του επιβλέποντος καθηγητή, στην οποία
θα τεκμηριώνεται η σκοπιμότητα της βραχείας μετεκπαίδευσης και τα αναμενόμενα οφέλη της για τον δικαιούχο
και (iii) αιτιολογημένη εκδήλωση ενδιαφέροντος στην
αγγλική γλώσσα, έως 700 λέξεις, στην οποία θα αναφέρονται απαραιτήτως οι στόχοι των υποψηφίων μετά το
πέρας της βραχείας κινητικότητας και η προστιθέμενη
αξία της για την εκπόνηση της διατριβής τους.
4. Ο έλεγχος επιλεξιμότητας καθώς και η ποιοτική αξιολόγηση και κατάταξη των αιτήσεων, θα πραγματοποιηθεί
από επιτροπή που θα συγκροτηθεί με κοινή απόφαση
του Ιδρύματος Κρατικών Υποτροφιών, της Βρετανικής
Πρεσβείας και του Βρετανικού Συμβουλίου, στην οποία
θα ρυθμίζεται η σύνθεση και κάθε άλλο θέμα που αφορά
στη λειτουργία της (εφεξής «Επιτροπή»).
5. Απορρίπτονται ως μη επιλέξιμες και δεν λαμβάνονται υπόψη οι αιτήσεις υποψηφίων που δεν πληρούν
τις προϋποθέσεις συμμετοχής ή/και δεν υποβληθούν
σύμφωνα με τη διαδικασία που ορίζεται στην παρούσα
απόφαση και στην Πρόσκληση (εκπρόθεσμες, ελλιπώς
συμπληρωμένες, χωρίς όλα τα απαιτούμενα δικαιολογητικά, κ.λπ.).
6. Το Ι.Κ.Υ., η Βρετανική Πρεσβεία και το Βρετανικό
Συμβούλιο έχουν το δικαίωμα να ζητήσουν από τους
υποψηφίους εντός προθεσμίας που θα ορίσουν, οποιοδήποτε πρόσθετο διευκρινιστικό έγγραφο κρίνουν απα-
ραίτητο.
Κεφάλαιο 4:
Κριτήρια επιλογής - Βαθμολογική κλίμακα
1. Οι αιτήσεις που πληρούν τα κριτήρια επιλεξιμότητας
και υποβάλλονται παραδεκτώς, αξιολογούνται βάσει των
εξής κριτηρίων:
1.1 Βαθμός πτυχίου: από 13 έως 20 μόρια, με κατ’ αντιστοιχία διπλασιασμό βαθμού πτυχίου από 6,5
έως 10 με ακρίβεια δύο (2) δεκαδικών ψηφίων.
1.2 Αιτιολογημένη εκδήλωση ενδιαφέροντος: έως 0-30
μόρια
1.3 Ποιότητα του βιογραφικού σημειώματος: έως 0-50
μόρια.
2. Για τη βαθμολόγηση των κριτηρίων 1.2 και 1.3 συνεκτιμώνται τα στοιχεία που συμβάλλουν στην απόκτηση
επιστημονικής ή επαγγελματικής επάρκειας στον επιστημονικό τομέα στον οποίο εντάσσεται η αξιολογούμενη
αίτηση (τίτλοι σπουδών, επαγγελματική/ακαδημαϊκή/
ερευνητική εμπειρία, δημοσιεύσεις, ανακοινώσεις σε
διεθνή ή/και εθνικά συνέδρια, βραβεύσεις κ.λπ.).
Κεφάλαιο 5:
Διαδικασία επιλογής
1. Η επιλογή των υποψηφίων πραγματοποιείται από
την Επιτροπή Αξιολόγησης και Επιλογής (εφεξής ΕπιτροΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
πή), η οποία απαρτίζεται από τέσσερα μέλη που κατέχουν διδακτορικό δίπλωμα σπουδών, δύο εκ των οποίων
εκπροσωπούν το Ίδρυμα Κρατικών Υποτροφιών και δύο
τη Βρετανική Πρεσβεία και το Βρετανικό Συμβούλιο.
2. Η Επιτροπή ελέγχει κατ’ αρχάς την επιλεξιμότητα
των αιτήσεων και καταρτίζει Προσωρινό Πίνακα Μηεπιλέξιμων Αιτήσεων με αναφορά στην αιτία της μη
επιλεξιμότητας, ο οποίος μετά από έγκριση του ΔΣ
του Ιδρύματος Κρατικών Υποτροφιών, της Βρετανικής
Πρεσβείας και του Βρετανικού Συμβουλίου, αναρτάται
στους διαδικτυακούς χώρους του Ιδρύματος Κρατικών
Υποτροφιών και του Βρετανικού Συμβουλίου.
3. Ενστάσεις κατά του Προσωρινού Πίνακα Μηεπιλέξιμων Αιτήσεων, πλήρως αιτιολογημένες και τεκ-
μηριωμένες, υποβάλλονται ηλεκτρονικώς ενώπιον της
Επιτροπής, εντός πέντε (5) εργάσιμων ημερών από την
τελευταία ημερομηνία ανάρτησής του, σε διεύθυνση
ηλεκτρονικού ταχυδρομείου του Βρετανικού Συμβουλίου, που θα αναφέρεται στην Πρόσκληση.
4. Μετά την εξέταση των ενστάσεων, η Επιτροπή καταρτίζει Οριστικό Πίνακα Μη-επιλέξιμων Αιτήσεων, ο
οποίος μετά από έγκριση του ΔΣ του Ιδρύματος Κρατικών Υποτροφιών, της Βρετανικής Πρεσβείας και του
Βρετανικού Συμβουλίου, αναρτάται στους διαδικτυακούς τόπους του Ιδρύματος Κρατικών Υποτροφιών και
του Βρετανικού Συμβουλίου.
5. Οι επιλέξιμες αιτήσεις θα αξιολογηθούν εξατομικευμένα από την Επιτροπή και θα βαθμολογηθούν βάσει
των κριτηρίων του Κεφαλαίου 4.
6. Μετά την ολοκλήρωση της αξιολόγησης, η Επιτροπή
καταρτίζει Προσωρινό Πίνακα Επιλεγέντων και Επιλαχόντων υποψηφίων κατά φθίνουσα σειρά μοριοδότησης,
οι οποίοι μετά από έγκριση του ΔΣ του Ιδρύματος Κρατικών Υποτροφιών, της Βρετανικής Πρεσβείας και του
Βρετανικού Συμβουλίου, αναρτάται στους διαδικτυακούς τόπους του Ιδρύματος Κρατικών Υποτροφιών και
του Βρετανικού Συμβουλίου.
7. Ενστάσεις κατά του Προσωρινού Πίνακα Επιλεγέντων και Επιλαχόντων, πλήρως αιτιολογημένες και
τεκμηριωμένες, μπορούν να ασκηθούν εντός πέντε (5)
εργάσιμων ημερών από την τελευταία ημερομηνία ανάρτησης και υποβάλλονται ηλεκτρονικώς στην διεύθυνση
ηλεκτρονικού ταχυδρομείου του Βρετανικού Συμβουλίου, που θα αναφέρεται στην Πρόσκληση. Ενστάσεις
κατά της Πρόσκλησης, της αξιολόγησης της παρ. 5 του
παρόντος Κεφαλαίου και των αποφάσεων της Επιτροπής
σχετικά με την αξιολόγηση της παρ. 2 του κεφαλαίου 4
δεν γίνονται αποδεκτές.
8. Ενστάσεις κατά του Προσωρινού Πίνακα Επιλεγέντων και Επιλαχόντων Υποψηφίων δύνανται να ασκη-
θούν αποκλειστικά για το κριτήριο 1.1 (βαθμός πτυχίου)
του κεφαλαίου 4.. Οποιαδήποτε άλλη ένσταση επί των
κριτηρίων 1.2 και 1.3 και/ή κατά της Πρόσκλησης υποβολής υποψηφιοτήτων, της διαδικασίας αξιολόγησης και
των αποφάσεων της Επιτροπής δεν εξετάζονται.
9. Οι ενστάσεις εξετάζονται από την Επιτροπή, η οποία
στην συνέχεια καταρτίζει τον Οριστικό Πίνακα Επιλεγέντων και Επιλαχόντων Υποψηφίων. Ο πίνακας κυρώνεται
από το Διοικητικό Συμβούλιο του Ιδρύματος Κρατικών
Υποτροφιών, τη Βρετανική Πρεσβεία και το Βρετανικό Συμβούλιο και δημοσιεύεται στους διαδικτυακούς
τόπους του Ιδρύματος Κρατικών Υποτροφιών και του
Βρετανικού Συμβουλίου.
10. Σε περίπτωση παραίτησης ή διαγραφής επιλεγέντος υποψηφίου πριν την έναρξη χορήγησης της υπο-
τροφίας, επιλέγεται υποψήφιος από τον Οριστικό Πίνακα
Επιλαχόντων τηρουμένης της σειράς κατάταξης.
Κεφάλαιο 6:
Έναρξη και καταβολή της υποτροφίας
1. Οι επιλεγέντες υποψήφιοι θα κληθούν να υπογράψουν σύμβαση υποτροφίας με το Ίδρυμα Κρατικών
Υποτροφιών, την Βρετανική Πρεσβεία και το Βρετανικό
Συμβούλιο, στην οποία εξειδικεύονται οι υποχρεώσεις
τους και περιγράφεται ο σκοπός, η διάρκεια, το ύψος, οι
όροι και ο τρόπος καταβολής της υποτροφίας.
2. Το Ίδρυμα Κρατικών Υποτροφιών, η Βρετανική Πρεσβεία και το Βρετανικό Συμβούλιο δύνανται κατόπιν
σχετικής συμφωνίας τους, να ακυρώνουν την χορήγηση υποτροφίας σε κάθε υποψήφιο που δεν υποβάλλει
υπογεγραμμένη τη σύμβαση, εντός της προθεσμίας και
με τον τρόπο που θα οριστεί. Στην περίπτωση αυτή και
εφόσον είναι εφικτό, ο υποψήφιος αντικαθίσταται από
επιλαχόντα τηρουμένης της σειράς κατάταξης.
3. Η έναρξη καταβολής της υποτροφίας πραγματοποιείται μετά τη σύναψη της σύμβασης υποτροφίας.
Κεφάλαιο 7:
Οικονομικές και λοιπές παροχές Διοικητική και οικονομική διαχείριση
1. Το ακαθάριστο ποσό της υποτροφίας ανέρχεται σε
δύο χιλιάδες πεντακόσια ενενήντα τρία ευρώ και τριάντα
επτά λεπτά (2.593,37€) ανά υπότροφο και για τις δύο
κατηγορίες υποτρόφων.
2. Η υποτροφία θα καταβάλλεται, μετά την παρακράτηση τυχόν νόμιμων κρατήσεων υπέρ του Ελληνικού
Δημοσίου και τραπεζικών εξόδων, αποκλειστικά σε τραπεζικό λογαριασμό που τηρεί ο υπότροφος σε τράπεζα
της ημεδαπής, υπό την προϋπόθεση ότι ο υπότροφος
τηρεί τις υποχρεώσεις του, όπως αυτές καθορίζονται
στην παρούσα απόφαση, την Πρόσκληση και τη σύμβαση υποτροφίας.
3. Οι σχετικές πληρωμές πραγματοποιούνται με ευθύνη των αρμοδίων υπηρεσιών του φορέα, μέσω της
έκδοσης του τίτλου πληρωμής, μετά από έλεγχο του
πλήρους φακέλου δικαιολογητικών.
Κεφάλαιο 8:
Όροι της υποτροφίας
1. Η υποτροφία διέπεται από τους όρους της παρούσας
απόφασης, της Πρόσκλησης και της σύμβασης υποτροφίας.
2. Εντός ενός (1) μηνός από την ολοκλήρωση της
βραχείας κινητικότητας οι υπότροφοι θα υποβάλουν
ηλεκτρονικά στην διεύθυνση ηλεκτρονικού ταχυδρομείου του Βρετανικού Συμβουλίου τα εξής: (α) οι μετα-
πτυχιακοί φοιτητές επιπέδου Master, τελική αναφορά
και (β) οι υποψήφιοι διδάκτορες, έκθεση πεπραγμένων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
υπογεγραμμένη από τους ίδιους και τον επιβλέποντα τη
διατριβή τους. Αμφότερα έγγραφα θα περιλαμβάνουν
απαραιτήτως περίληψη πεπραγμένων στην αγγλική
γλώσσα έως 500 λέξεις.
3. Εφόσον διαπιστωθεί - ακόμη και εκ των υστέρων- ότι
δεν συντρέχουν οι προϋποθέσεις συμμετοχής ή δεν πληρούνται οι όροι της παρούσας απόφασης, της Πρόσκλη-
σης και της σύμβασης υποτροφίας, το Ίδρυμα Κρατικών
Υποτροφιών, η Βρετανική Πρεσβεία και το Βρετανικό
Συμβούλιο δύνανται οποτεδήποτε να ανακαλούν την
υποτροφία και να αναζητήσουν κατά την κρίση τους το
σύνολο ή μέρος του ποσού της υποτροφίας, εκτός περιπτώσεων ανωτέρας βίας.
4. Η συνδρομή ανωτέρας βίας κρίνεται από το Ι.Κ.Υ σε
συμφωνία με τη Βρετανική Πρεσβεία και το Βρετανικό
Συμβούλιο, βάσει έγκαιρης και τεκμηριωμένης αίτησης
του υποτρόφου, που φέρει και το σχετικό βάρος απόδειξης.
Ως ανωτέρα βία νοείται κάθε απρόβλεπτη, έκτακτη
κατάσταση ή συμβάν, πέραν του ελέγχου του υποτρόφου και που τον εμποδίζει ρητώς και βεβαιωμένα να
ολοκληρώσει μία ή περισσότερες από τις υποχρεώσεις
του και δεν μπορούσε, στη συγκεκριμένη περίπτωση,
να αποτραπεί ούτε με ενέργειες άκρας επιμέλειας και
σύνεσης.
Κεφάλαιο 9:
Λοιπές διατάξεις
1. Η κατάρτιση και επικύρωση του οριστικού Πίνακα
Επιλεγέντων Υποψηφίων δεν συνεπάγεται υποχρέωση
του Ιδρύματος Κρατικών Υποτροφιών, της Βρετανικής
Πρεσβείας και του Βρετανικού Συμβουλίου, να χορηγήσουν υποτροφία σε οποιονδήποτε υποψήφιο.
2. Σε περίπτωση που δεν συμπληρωθεί ο προβλεπόμενος αριθμός επιλέξιμων αιτήσεων για οποιαδήποτε
από τις δύο κατηγορίες υποτροφιών, ήτοι οι έξι (6) υποτροφίες για μεταπτυχιακούς φοιτητές επιπέδου Master
και οι δεκαοκτώ (18) υποτροφίες για υποψήφιους διδάκτορες, το Ίδρυμα Κρατικών Υποτροφιών, η Βρετανική
Πρεσβεία και το Βρετανικό Συμβούλιο δύνανται να μεταφέρουν τις κενές θέσεις στην άλλη κατηγορία, ώστε
να διασφαλισθεί η πλήρης απορρόφηση του κονδυλίου
του Προγράμματος.
3. Οποιαδήποτε ζητήματα τυχόν ανακύψουν κατά την
υλοποίηση του παρόντος προγράμματος υποτροφιών
και δεν περιλαμβάνονται στην παρούσα απόφαση, ρυθμίζονται με κοινές αποφάσεις του ΔΣ του Ιδρύματος Κρα-
τικών Υποτροφιών, της Βρετανικής Πρεσβείας και του
Βρετανικού Συμβουλίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 25 Ιανουαρίου 2024
Οι Υπουργοί
Υφυπουργός
Εθνικής Οικονομίας
Παιδείας, Θρησκευμάτων
και Οικονομικών
και Αθλητισμού
ΑΘΑΝΑΣΙΟΣ ΠΕΤΡΑΛΙΑΣ
ΚΥΡΙΑΚΟΣ ΠΙΕΡΡΑΚΑΚΗΣ
Αριθμ. ΔΦ 15/1277
(3)
Τροποποίηση του άρθρου 20, του Κανονισμού
Μεταπτυχιακών Σπουδών του Διεθνούς Πανεπιστημίου της Ελλάδος (Β’ 5922/2023).
Η ΣΥΓΚΛΗΤΟΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141) και
ειδικότερα του άρθρου 79 «Επιτροπή μεταπτυχιακών
σπουδών».
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην Τριτοβάθμια Εκπαί-
δευση, Πειραματικά Σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
5. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος» (Υ.Ο.Δ.Δ. 364).
6. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
7. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
8. Την υπό στοιχεία ΔΦ 2.1/17583/19-09-2023 (ΑΔΑ:
91Υ446ΨΖ3Π-3Φ9) διαπιστωτική πράξη - απόφαση Συγκρότησης της Συγκλήτου του Διεθνούς Πανεπιστημί-
ου της Ελλάδος για το Ακαδημαϊκό Έτος 2023-2024 του
Πρύτανη του ΔΙ.ΠΑ.Ε.
9. Την υπό στοιχεία ΔΦ 30/146/08-01-2024 (ΑΔΑ:
9ΞΖΤ46ΨΖ3Π-7ΤΟ) διαπιστωτική πράξη  - απόφαση
3ης Ανασυγκρότησης της Συγκλήτου του Διεθνούς Πανεπιστημίου της Ελλάδος για το Ακαδημαϊκό Έτος 2023-
2024 του Πρύτανη του ΔΙ.ΠΑ.Ε.
10. Την υπό στοιχεία ΔΦ 15/19238/09-10-2023, απόφαση της Συγκλήτου του ΔΙ.ΠΑ.Ε, με θέμα «Κανονισμός
Μεταπτυχιακών Σπουδών του Διεθνούς Πανεπιστημίου
της Ελλάδος» (Β’ 5922).
11. Την υπ’ αρ. 1η/17-01-2024 (Θέμα 9ο), απόφαση του
Συμβουλίου Διοίκησης του ΔΙ.ΠΑ.Ε.
12.  Την υπό στοιχεία ΔΦ 2.1/1007/19-01-2024 κοινή
εισήγηση της Αντιπρυτάνεως Διοικητικών Υποθέσεων,
Φοιτητικής Μέριμνας και Δια Βίου Εκπαίδευσης και του
Αντιπρύτανη Ακαδημαϊκών Υποθέσεων και Διασφάλισης
Ποιότητας του Διεθνούς Πανεπιστημίου της Ελλάδος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
13.  Την υπ’ αρ. 3η/23-01-2024 απόφαση της Συγκλήτου του Διεθνούς Πανεπιστημίου της Ελλάδος (4ο θέμα).
14.  Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού
ή του τακτικού προϋπολογισμού του Διεθνούς Πανεπιστημίου της Ελλάδος, αποφασίζει
Την τροποποίηση της παρ. 7 του άρθρου 20, της υπό
στοιχεία ΔΦ 15/19238/09-10-2023 απόφασης της Συγκλήτου του ΔΙ.ΠΑ.Ε. με θέμα «Κανονισμός Μεταπτυχι-
ακών Σπουδών του Διεθνούς Πανεπιστημίου της Ελλάδος» (Β’ 5922), ως ακολούθως:
«7. Το μόνιμο διοικητικό προσωπικό του ΔΙ.ΠΑ.Ε., οι
εργαζόμενοι ΙΔΑΧ και ΙΔΟΧ και οι απασχολούμενοι στο
πλαίσιο συμβάσεων έργου γίνονται δεκτοί ως υπεράριθμοι υπότροφοι και ο αριθμός τους καθορίζεται ανά
εισδοχή ως εξής:
1 άτομο για εισδοχή έως 50 εγγραφέντων φοιτητών
στο Π.Μ.Σ.
2 άτομα για εισδοχή από 51 έως 100 εγγραφέντες φοιτητές στο Π.Μ.Σ
3 άτομα για εισδοχή από 101 εγγραφέντες φοιτητές
και πάνω στο Π.Μ.Σ.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Αν οι δικαιούχοι υπερβαίνουν το ποσοστό
του προηγούμενου εδαφίου, επιλέγονται με σειρά κατάταξης».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 707/31.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200707.pdf | Tokens: 30886]